[{"text_idx": "#000005", "text": "Mae pymtheg enghraifft o waith treftadaeth penigamp wedi\u2019u dewis ar gyfer Gwobr Angel Treftadaeth gan banel o feirniaid dan arweiniad y Farwnes Kay Andrews. Nod y gwobrau, a noddir gan Sefydliad Andrew Lloyd Webber, yw dathlu gwaith gwirfoddolwyr, hyfforddeion, prentisiaid, pobl ifainc a gweithwyr treftadaeth proffesiynol sy\u2019n atgyweirio neu\u2019n achub adeiladau hanesyddol neu\u2019n gwneud darganfyddiadau newydd."}, {"text_idx": "#000014", "text": "Yn y categori ymchwil, mae\u2019r rhestr fer yn cynnwys y grw\u0302p Darganfod Hen Dai Cymreig y mae ei wirfoddolwyr yn trawsnewid ein gwybodaeth o dai canoloesol yng Nghymru; prosiect Byd Coll y Capel Cymreig sydd wedi gwneud cofnod ffotograffig o oddeutu 5,000 o gapeli; ac Archif Menywod Cymru, archif gyfoethog o eitemau yn ymwneud a\u0302 hanes menywod, gan gynnwys profiadau menywod a fu\u2019n gweithio yn y diwydiannau gweithgynhyrchu rhwng 1945 a 1975."}, {"text_idx": "#000017", "text": "Y tri phrosiect adfer adeilad (llai na \u00a35m) ar y rhestr fer yw Yr Ysgwrn, cartref y bardd adnabyddus Ellis Humphrey Evans, neu Hedd Wyn fel y\u2019i hadwaenir fel rheol; Insole Court, hen gartref un o deuluoedd masnach lo pwysicaf Caerdydd, a achubwyd drwy ymdrechion y gymuned; a Phlas Kynaston, ty\u0302 Sioraidd ym Mwrdeistref Sirol Wrecsam sydd wedi\u2019i droi\u2019n fflatiau un llofft isel eu pris i helpu i ateb y galw lleol am dai."}, {"text_idx": "#000032", "text": "Plas Kynaston, Wrecsam sydd wedi\u2019i droi\u2019n fflatiau i helpu i ateb y galw lleol am dai gan yr Ymddiriedolaeth Sioraidd Gymreig."}]